CELEX: 61994CJ0093
Language: fi
Date: 1995-01-17 00:00:00
Title: Yhteisöjen tuomioistuimen tuomio (viides jaosto) 17 päivänä tammikuuta 1995. # Euroopan yhteisöjen komissio vastaan Alankomaiden kuningaskunta. # Jäsenyysvelvoitteiden noudattamatta jättäminen - Direktiivi 90/667/ETY - Laiminlyönti panna direktiivi täytäntöön asetetussa määräajassa. # Asia C-93/94.

Avis juridique important

|

61994J0093

Yhteisöjen tuomioistuimen tuomio (viides jaosto) 17 päivänä tammikuuta 1995.  -  Euroopan yhteisöjen komissio vastaan Alankomaiden kuningaskunta.  -  Jäsenyysvelvoitteiden noudattamatta jättäminen - Direktiivi 90/667/ETY - Laiminlyönti panna direktiivi täytäntöön asetetussa määräajassa.  -  Asia C-93/94.  

Oikeustapauskokoelma 1995 sivu I-00077

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY:n perustamissopimus, 169 artikla)  

Asianosaiset

Asiassa C-93/94,Euroopan yhteisöjen komissio, asiamiehenään oikeudellinen neuvonantaja Thomas van Rijn, prosessiosoite Luxemburgissa oikeudellisen osaston jäsenen Georgios Kremlisin toimisto, Centre Wagner, Kirchberg, kantajana, vastaan Alankomaiden kuningaskunta, asiamiehinään ulkoasiainministeriön avustavat oikeudelliset neuvonantajat J. W. de Zwaan ja J. S. van den Oosterkamp, prosessiosoite Luxemburgissa Alankomaiden suurlähetystö, 5, rue C. M. Spoo, vastaajana, jossa vaaditaan toteamaan, että Alankomaiden kuningaskunta on jättänyt täyttämättä Euroopan yhteisön perustamissopimuksen mukaan sille kuuluvan velvollisuuden, koska se on jättänyt toteuttamatta tarvittavat toimenpiteet eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY (EYVL L 363, s. 51) saattamiseksi osaksi kansallista oikeusjärjestystä, YHTEISÖJEN TUOMIOISTUIN (viides jaosto), toimien kokoonpanossa: kolmannen jaoston puheenjohtaja C. Gulmann, joka hoitaa viidennen jaoston puheenjohtajan tehtäviä, tuomarit C. J. Moitinho de Almeida, D. A. O. Edward (esittelevä tuomari), julkisasiamies: G. Tesauro kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen 22.11.1994 pidetyssä käsittelyssä esittämän ratkaisuehdotuksen, antanut seuraavan tuomion  

Tuomion perustelut

1 Euroopan yhteisöjen komissio on jättänyt EY:n perustamissopimuksen 169 artiklan nojalla yhteisöjen tuomioistuimen kirjaamoon 17.3.1994 kannekirjelmän; nostamassaan kanteessa komission tarkoituksena on saada yhteisöjen tuomioistuin toteamaan, että Alankomaiden kuningaskunta on jättänyt täyttämättä sille EY:n perustamissopimuksen nojalla kuuluvan velvollisuuden, koska se on jättänyt toteuttamatta tarvittavat toimenpiteet, joilla eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 marraskuuta 1990 annettu neuvoston direktiivi 90/667/ETY (EYVL L 363, s. 51) saatetaan osaksi kansallista oikeusjärjestystä.2 Direktiivin 90/667/ETY 21 artiklan 1 kohdassa säädetään, että jäsenmaiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 31.12.1991. 3 Komissio korostaa kanteessaan, että perustamissopimuksen 189 artiklan mukaan direktiivi velvoittaa jäsenmaita saavutettavaan tulokseen nähden, mutta jättää kansallisten viranomaisten valittaviksi muodot ja keinot. Tästä pakottavasta  ominaisuudesta seuraa jäsenvaltioille velvollisuus noudattaa direktiivissä säädettyjä määräaikoja, kuten yhteisöjen tuomioistuimen 22.9.1976 antamasta tuomiosta asiassa komissio vastaan Italia (10/76, Kok. 1976, s. 1359) nimenomaisesti ilmenee. 4 Komissio katsoo, että jättämällä toteuttamatta tarvittavat toimenpiteet saattaakseen direktiivin 90/667/ETY osaksi Alankomaiden kansallista oikeusjärjestystä direktiivissä säädetyssä määräajassa, eli viimeistään 31.12.1991, ja vaarantaen siten sisämarkkinoiden toteuttamisen, Alankomaiden kuningaskunta on jättänyt täyttämättä sille yhteisön oikeuden mukaan kuuluvan velvollisuuden. 5 Alankomaiden hallitus ei kiistä sitä, ettei direktiiviä 90/667/ETY ole saatettu osaksi kansallista oikeusjärjestystä direktiivissä säädetyssä määräajassa. Alankomaiden hallituksen antaman selvityksen mukaan myöhästyminen johtuu etupäässä siitä, että direktiivissä säädetään kokonaan uudesta järjestelmästä, joka edellyttää huomattavia lainsäädännön muutoksia, ja että direktiivin voimaansaattamiseksi tarpeellisia, kansanedustuslaitoksen käsittelyä seuraavia täytäntöönpanotoimenpiteitä ollaan toteuttamassa. 6 Tästä seuraa, että Alankomaiden kuningaskunta on jättänyt täyttämättä sille direktiivin 21 artiklan 1 kohdan mukaan kuuluvan velvollisuuden, koska se ei ole toteuttanut tarvittavia toimenpiteitä mainitun direktiivin saattamiseksi osaksi kansallista oikeusjärjestystä säädetyssä määräajassa.  

Päätökset oikeudenkäyntikuluista

Oikeudenkäyntikulut7 Työjärjestyksen 69 artiklan 2 kohdan mukaisesti hävinnyt osapuoli velvoitetaan korvaamaan oikeudenkäyntikulut. Koska Alankomaiden kuningaskunta on hävinnyt asian, se velvoitetaan korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (viides jaosto) on antanut seuraavan tuomiolauselman: 1)  Alankomaiden kuningaskunta on jättänyt täyttämättä sille eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY 21 artiklan 1 kohdan nojalla kuuluvan velvollisuuden jättäessään toteuttamatta tarvittavat toimenpiteet mainitun direktiivin saattamiseksi osaksi kansallista oikeusjärjestystä. 2)  Alankomaiden kuningaskunta velvoitetaan korvaamaan oikeudenkäyntikulut.